google/wiki40b huggingface dataset:
Obchvat Košíc

Priebeh trasy

Obchvat začína v MÚK Budimír (najprv ako I/68), kde končí diaľnica D1. Pokračuje juhozápadným smerom až po križovatku Sídlisko Ťahanovce a následne ďalšiu mimoúrovňovú križovatku Tri brody (tu sa oddeľuje cesta II/547). Potom sa cesta stáča na juh a pokračuje 2 kilometre až po MÚK Prešovská - Sečovská (križovatka s cestou I/16). Ďalej cesta pokračuje popri rieke Hornád až po sídlisko Nad jazerom (križovatka s cestou II/552), kde sa cesta stáča na západ a pokračuje 1 km ku križovatke s Južnou triedou (tu sa na juh odpája cesta I/68), obchvat ďalej vedie po ceste I/16 3 kilometre až po MÚK Červený rak, kde sa opätovne stáča na juh. Obchvat vychádza z intravilánu mesta a pokračuje mestskými časťami Pereš (tu sa križuje s cestou II/548) a Poľov a končí pri križovatke Šaca - vstupný areál U. S. Steel.
Aperol

História

Vznikol v talianskej rodinnej firme bratov Barbieriových v Padove okolo roku 1919. V tomto roku bol predstavený na veľtrhu Fiera Campionaria di Padova. V roku 1993 bola firma F.lli Barbieri odkúpená spoločnosťou Barbero 1891 a tá sa v decembri 2003 stala súčasťou skupiny Campari.
Najznámejším nápojom na bázi Aperolu je Aperol Spritz. Vznikol v 50. rokoch ako variant benátského vínneho striku (spritz veneto), ktorý do Benátok zrejme priniesli Rakušania v 19. storočí (Benátky boli v 1. polovici 19. storočia súčasťou habsburskej monarchie).

Podávanie

Podáva sa vždy dobre vychladený, čistý a predlžený (so sódou, šumivým vínom). Klasický Aperol Spritz, ako ho odporúča priamo výrobca, sa skladá z 3 dielov prosecca, 2 dielov Aperolu a 1 dielu sódovej vody. Mal by sa podávať v pohári na stopke.
Fáfu

Fáfu (angl. Faafu) je atol na Maldivách. Hlavné mesto atolu je Nilandú. Skladá sa z 23 ostrovov, z toho 5 je obývaných. Počet obyvateľov je 4 790. Atol momentálne nemá správcu (Atoll Chief).  Tento administratívny atol sa rozkladá len na jednom prírodnom atole Severný Nilandú.

Neobývané ostrovy

Badidhiffusheefinolhu, Dhiguvarufinolhu, Enbulufushi, Faanuvaahuraa, Filitheyo, Himithi, Jinnathugau, Kandoomoonufushi, Maafushi, Maavaruhuraa, Madivaruhuraa, Makunueri, Minimasgali, Villingilivarufinolhu, Voshimasfalhuhuraa
Ian Laperrière

Klubový hokej

Bol draftovaný v roku 1992 v siedmom kole klubom St. Louis Blues. 8. decembra 1995 ho vymenili do New York Rangers za Stephana Matteaua. Tu pôsobil len krátky čas, v marci ho vymenili do Los Angeles Kings. V júli 2004 sa upísal ako voľný agent klubu Colorado Avalanche.
Crowdsourcing

Crowdsourcing je novotvar na označenie spôsobu deľby práce, pri ktorom sa úloha obvykle vykonávaná zamestnancom alebo konktraktorom v rámci outsourcingu zadá bližšie nešpecifikovanej skupine ľudí ako všeobecná výzva. Napríklad sa verejnosť vyzve na spoluprácu pri vývoji novej technológie, uskutočnení dizajnérskej úlohy, zdokonalení algoritmu alebo pri pomoci so zachytením, roztriedením a analýzou veľkého objemu dát.
Termín sa stal populárnym vďaka autorom kníh a novinárom venujúcim sa oblasti podnikania, ktorí takto označovali trend pôsobenia masovej spolupráce, ktorá umožňuje využitie technológií Web 2.0 na dosahovanie podnikateľských zámerov. Termín aj k nemu zodpovedajúce obchodné modely čelia kontroverzii a kritike.

Pôvod

Slovo "crowdsourcing" prvýkrát použil Jeff Howe v jún 2006 v článku pre Wired Magazine. Aj keď ide o nový termín, príklady crowdsourcingových projektov sa uskutočňovali už v 18. storočí. V roku 1714 britská vláda ponúkla verejnú odmenu za vyriešenie úlohy súvisiacej so zemepisnou dĺžkou. V 19. storočí bol napísaný Oxford English Dictionary aj vďaka miliónom útržkov papiera s príspevkami od verejnosti. V súčasnosti sa používa internet na zverejňovanie a spravovanie crowdsourcingových projektov.
Cleebourg

Poloha

Obec má rozlohu 10,59 km². Najvyšší bod je položený 529 m n. m. a najnižší bod 152 m n. m.

Obyvateľstvo

Počet obyvateľov obce je 693 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ivan Dieška

Ivan Dieška (* 1941 – † 10. december 2006), bol popredný slovenský horolezec, funkcionár, publicista a organizátor.

Horolezectvo

V Tatrách urobil 210 výstupov, z toho 30 prvovýstupov. Jastrabia veža, Rameno Kriváňa, vých. stena Vyšnej Baranej strážnice, juž. st. Kežmarského štítu, tri prvovýstupy na Lomnický štít, zimný priestup stredom Galérie Gánku, prvovýstup v Galérii Ostrvy. V zime 1970 s bratmi Pochylými prechod tatranského masívu (aj s Roháčmi a Beliankami). 6 prvovýstupov v africkom Ahhagare 1972, ďalší na nórsky Trolltind 1973. V USA 1978 Triple direct na El Capitan. V Alpách cesta cez Rubáš s I. Bortelom na Grandes Jorasses, Torre di Valgrande a Punta Tissi. Účastník úspešnej expedície na Nanga Parbat 1971.
Dokázal presvedčiť vtedajších športových funkcionárov, že horolezectvo je vrcholový šport (s pozitívnymi finančnými dôsledkami). Napísal stovky článkov a niekoľko zásadných kníh o horolezectve. Organizátor prvých skalolezeckých pretekov u nás. Zasl. majster športu, Zlatý odznak IAMESu atď.
Konvent (náboženstvo)

Konvent (lat. conventus = schôdza, zhromaždenie, snem, súd) v náboženskom zmysle buď znamená kláštor alebo presnejšie určité typy cirkevnej komunity.
V katolíckej cirkvi je to schôdza kňazov, rehoľníkov alebo rehoľných sestier určitého kláštora. Ďalej slovo označuje zhromaždenie či schôdzu takejto komunity alebo budovu vo vnútri kláštora, v ktorej rádová komunita prebýva alebo sa schádza. 
V evanjelickej cirkvi je zborový konvent najvyšší orgán cirkevného zboru. Tvoria ho všetci plnoletí členovia zboru. V období medzi stretnutiami konventu riadi život zboru zborové presbyterstvo.
Lonrai

Poloha

Obec má rozlohu 6,14 km². Najvyšší bod je položený 167 m n. m. a najnižší bod 141 m n. m.

Obyvateľstvo

Počet obyvateľov obce je 1 076 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Letecké nešťastie v Amsterdame v roku 1992

Dôvod havárie

Dôvodom havárie lietadla bolo odtrhnutie vnútorného motora na pravom krídle. Vyšetrovaním sa zistilo, že poistný nit sa v dôsledku únavy materiálu rozlomil. Uvoľnený motor pri páde odtrhol aj vonkajší motor. Lietadlo Boeing 747 dokáže letieť aj s dvoma motormi, ale následkom odtrhnutia motorov sa prerušili hydraulické obvody a lietadlo sa stalo neovládateľným.
Polyfunkčný bytový dom Liptov

Polyfunkčný bytový dom Liptov je obytný súbor v centre mesta Liptovský Mikuláš.
Nachádza sa na ulici M. Martinčeka v tesnej blízkosti nákupného centra Hypernova v mestskej časti Staré mesto, v lokalite Západ. Stavba bola skolaudovaná v decembri 2005, jej súčasťou je 82 bytových jednotiek a 9 nebytových priestorov na prízemí (obchodné prevádzky - napr. kaviareň, predajňa športových potrieb; kancelárie).
Okrem spomenutého nákupného centra sa v tesnej blízkosti bytového domu nachádzajú daňový úrad, dom kultúry a kino Nicolaus. Výhodou je výborná dopravná dostupnosť, nakoľko je lokalizovaný pri hlavných dopravných líniách mesta.
Iron Man (komiks)

Iron Man je fiktívna komiksová postava od Marvel Comics.

Charakteristika

Iron Man, vlastným menom Anthony Edward "Tony" Stark je multimiliardár, ktorý zarobil veľké peniaze v zbrojnom priemysle. Už jeho otec bol veľký vynálezca a zakladateľ Stark Industries. Tony zdedil podnik po smrti svojich rodičov, ktorí zahynuli pri dopravnej nehode. Tony bol klasický mladý miliardár. Namyslený, zbrane predával len tomu, kto dal najväčšiu ponuku. Jedného dňa bol však Tony unesený superzločincami menom desať kruhov, ktorý chceli aby mu Tony vytvoril dokonalú zbraň s pomocou ktorej by zničili svet. Tony bol vážne poranený a hrozilo mu, že umrie. Vytvoril si preto kardiostimulátor, ktorý mu voperovali do tela a na základe toho dokázal pracovať na zbrani. Tajne však pracoval na bojovom obleku pre seba, aby dokázal utiecť desiatim kruhom. Tento oblek bol napájaný priamo na jeho ARK reactor, takže bol vlastne poháňaný Tonyho telom. Tonymu sa podarilo utiecť a zároveň si uvedomil, že má obrovskú moc, ktorú musí využiť v boji proti zlu. Jeho úhlavným nepriateľom sa stal Mandarin. Tony si vytvoril mnoho bojových oblekov a prijal meno Iron Man.
Každý bojový oblek bol určený na niečo iné ( lávový oblek, vesmírny oblek, vodný oblek atď. ), ale každý mal rovnaké základné vlastnosti. Tonymu umožňoval zdvihnúť 80 ton. Bol nepriestrelný a nezničiteľný. Tony v ňom dokáže lietať nadzvukovou rýchlosťou. Dokázal strieľať plazmové strely a v každom obleku boli zabudované najmodernejšie technické vybavenia ( radar, navigácia atď. ) Tony Stark je jediný človek na svete, ktorý vlastní Iron Manove brnenia. Iron Man sa stal jedným z najslávnejších hrdinov komiksu. Je stály a dôležitý člen skupiny The Avengers.
Postava Tonyho Starka umrela v komixoch a seriáloch viackrát. Jeho najznámejšie úmrtie je vyobrazené vo filme Avengers: Endgame (2019).

Filmy

The Incredible Hulk (potitulková scene)
Iron Man 2
Thor (zmienka)
The Avengers
Iron Man 3
Captain America: The Winter Soldier (zmienka)
Avengers: Age of Ultron
Ant-Man (zmienka)
Captain America: Civil War
Guardians of the Galaxy Vol. 2 (zmienka, vystrihnutá scéna)
Spider-Man: Homecoming
Thor: Ragnarok (zmienka)
Avengers: Infinity War
Avengers: Endgame
Spider-Man: Far From Home
Menestheus

Menestheus (starogr. Μενεσθεύς – Menestheus, lat. Menestheus) je v gréckej mytológii syn Peteóa, vnuka aténskeho kráľa Erechthea, bol aténsky kráľ. 
Menestheus bol jedným z nápadníkov krásnej Heleny. Keď Helenu uniesol trójsky princ Paris, brat jej manžela Menelaa, mykénsky kráľ Agamemnón, vyzval všetkých achájskych kráľov, aby mu pomohli pomstiť urážku brata a vyhlásili vojnu trójskemu kráľovi Priamovi.
Menestheus výzvu prijal a do boja proti Tróji priplával s vojskom na päťdesiatich lodiach. Menestheus sa následne v bojoch vyznamenal nielen ako statočný vojak, ale aj ako vynikajúci stratég. Z achájskych veliteľov sa mu vo vytváraní bojových formácii takmer vyrovnal len pylský kráľ Nestor, ale Menestheus ho prevýšil svojou mladistvou odvahou.
Keď Trója už desať rokov odolávala všetkým achájskym útokom, prišiel Odyseus s nápadom poraziť Tróju ľsťou. Dal postaviť obrovského dreveného koňa, do ktorého sa ukryli najlepší bojovníci, medzi ktorými nechýbal aj Menestheus.Achájske vojsko sa potom nalodilo a odplávalo sa ukryť za ostrov Tenedos, kde vyčkávalo. Trójania v domnení, že sa už Agamemnón obliehania vzdal, zhŕkli sa okolo dreveného koňa a radili sa čo s ním. Kňaz Laokoón ho navrhol zničiť, ale v tom objavili spútaného muža, ktorý im povedal, že koňa postavili preto, aby odčinili Odyseovu lúpež trójskeho palladia, posvätnej sošky Pallady Atény, ochrankyne Tróje z trójskeho chrámu a postavili ho preto takého veľkého, aby ho Trójania nemohli dopraviť do mesta, lebo by ich potom chránil namiesto sošky Pallady.
Trójania jeho slovám uverili a dreveného koňa dopravili do mesta. Keďže bol obrovský museli zbúrať aj časť mestskej hradby. Len čo však nadišla noc, bojovníci v drevenom koni opustili úkryt, dali znamenie achájskym vojskám a nastalo strašné krviprelievanie. Smrti sa nevyhol ani kráľ Priamos a celá jeho rodina. Zo slávnej Tróje zostalo iba zhorenisko.
Antický autor Hieronymos, ale aj iní autori, ktorí zostavili zoznam kráľov Atén uvádzajú, že aténsky kráľ Menestheus bol nástupcom kráľa Thésea, vládol od roku 1205 do roku 1182 pred Kr. a jeho nástupcom sa stal Démofón.
Francis Baily

Ocenenia

V roku 1827 získal Zlatú medailu Royal Astronomical Society. V roku 1832 sa stal členom American Academy of Arts and Sciences, v roku 1842 korešpondujúcim členom Pruskej akadémie vied. 
Jeho meno nesie od roku 1935 mesačný kráter Baily a od roku 1986 aj planétka 3115 Baily.
Dampvitoux

Poloha

Obec má rozlohu 9,19 km². Najvyšší bod je položený 253 m n. m. a najnižší bod 209 m n. m.

Obyvateľstvo

Počet obyvateľov obce je 63 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Sauveur-la-Vallée

Poloha

Obec má rozlohu 6,7 km². Najvyšší bod je položený 435 m n. m. a najnižší bod 236 m n. m.

Obyvateľstvo

Počet obyvateľov obce je 53 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Subdominanta

Subdominanta (spodná dominanta) je hudobný pojem, ktorý označuje štvrtý tón diatonickej stupnice alebo súzvuk na ňom postavený.
Nazýva sa subdominanta preto, že je v rovnakej vzdialenosti pod tonikou v akej je dominanta nad ňou – v intervale čistej kvinty. Medzi tonikou a subdominantou je teda vzdialenosť čistej kvarty.
V stupnici C dur (to je tá stupnica, ktorá znie, pokiaľ sa začne na tóne C a hrá sa iba na biele klávesy klavíra) je subdominantou nota F. Subdominantný kvintakord je súzvuk F-A-C. V hudobnej teórii sa subdominantný súzvuk označuje písmenom S alebo rímskou číslicou IV (durový) alebo iv (molový).
Spolu s tonikou a dominantou tvorí základné harmonické funkcie.
Ján Baptista

Životopis

Študoval v Banskej Bystrici, na univerzite v Krakove, v Bologni a Padau, 1499 bakalár v Krakove. Prof. na univerzite v Krakove. Udržiaval kontakty s významnými humanistami, publikoval príležitostné latinské básne v zborníkoch iných autorov, editor spisov M. T. Ciceróna, ku ktorým spracoval poznámky a komentáre.
Megara (mytológia)

Megara alebo Megaré (starogr. Μεγάρα, Μεγάρη – Megara, Megaré) je v gréckej mytológii dcéra tébskeho kráľa Kreonta. Bola prvou manželkou hrdinu Herakla.
Herakles sa s Megarou oženil, keď mal len osemnásť rokov. Nebol ešte najväčším hrdinom gréckych mýtov, svoju slávu mal iba pred sebou. Napriek tomu už vykonal čin, za ktorý mu boli Tébania a ich kráľ veľmi vďační. Herakles niekoľko rokov pásol dobytok na hore Kithairón, kde sa už prejavila jeho chrabrosť, keď zabil leva, ktorý ničil stádo jeho otca Amfitryóna. Neskôr sa vybral do Téb a cestou stretol orchomenských vyslancov, ktorí si išli do Téb po sto volov. Bola to potupná daň, ktorú im museli Tébania každoročne platiť. Keď sa Herakles od nich dozvedel, čo je ich cieľom cesty, nahnevaný im odrezal uši i nos a zahnal ich domov. Onedlho sa preto rozpútala neľútostná vojna, v ktorej Herakles Orchomenčanov porazil a ich kráľa donútil, aby Tébanom vrátil dvojnásobok toho, čo od nich kedy dostal. Kráľ Kreón mu za to dal z vďaky za manželku svoju dcéru Megaru.
Ich manželstvo bolo dlho šťastné. Narodili sa im synovia, Thérimachos, Kreontiades a Déikoón. Rodina žila spokojne, až kým do ich šťastia nevstúpila pomstichtivá bohyňa Héra, ktorá Herakla oddávna prenasledovala, pretože jeho otcom bol jej manžel, najvyšší boh Zeus. Kým bol Herakles pastierom videlo sa jej všetko v poriadku, ale keď dosiahol všetko, po čom môže túžiť smrteľný človek, zoslala na neho šialenstvo. Herakles potom v zatemnení mysle zabil svoje deti. Po tomto hroznom čine musel opustiť mesto i manželku a odísť do vyhnanstva.
Keďže mu tento čin neprestajne ťažil dušu, odobral sa do Delf, aby sa vo veštiarni dozvedel, ako svoj nešťastný skutok odčiniť. Boh Apolón mu ústami Pýtie oznámil, že musí vstúpiť do služieb mykénskeho kráľa Eurysthea a splniť dvanásť úloh, ktoré od neho dostane. Herakles potom dlhé roky slúžil kráľovi Eurystheovi a splnením nesmierne ťažkých úloh dosiahol večnú slávu. K Megare sa už nevrátil, lebo tá si našla útechu u Iolaa, syna jeho nevlastného brata Ifikla, ktorý sa do nej zaľúbil. Herakles ich láske nebránil a hľadal si inú manželku. Napokon sa oženil s Déianeirou a Megara dožila svoj život v manželstve s Iolaom.
Teória plasticity

Teória plasticity skúma pretvorenosť (deformácie) a napätosť takých telies, pri ktorých zaťažovanie a odľahčovanie nevedie k vratným zmenám napätosti a pretvorenosti. Skúmané telesá zostávajú po úplnom odstránení účinkov zaťaženia úplne alebo aspoň čiastočne pretvorené (deformované), alebo v nich zostávajú zvyškové napätia. Pôsobenie síl má zvyčajne vyššiu intenzitu. Patrí do mechaniky kontinua tuhej fázy.
La Tranclière

Polohopis

La Tranclière má rozlohu 14,75 km². Najvyšší bod je položený 302 m n. m. a najnižší bod 248 m n. m.

Obyvateľstvo

La Tranclière má 301 obyvateľov (2009).
Graf vývoja obyvateľstva:
Zdroje: INSEE
Zličín (stanica pražského metra)

Charakteristika stanice

Stanica je dlhodobo koncová, leží v nadmorskej výške 380 m. n. m., a je tak najvyššie položenou stanicou metra v Prahe. Za stanicou sa nachádza depo metra, ktoré bolo dokončené v roku 1994 a v roku 2003 boli dobudované ďalšie dve haly. Za stanicou sa nachádza aj jedna koľaj umožňujúca obrat vlakov. Obklad stanice tvoria štylizované tehly a sklo. Stanica má jeden výstup po pevnom schodišti a jeden vestibul. Na povrchu sa nachádzajú stanovištia prímestskej a mestskej dopravy. Stanica je naviazaná na nákupné centrá Avion, Metropole a záchytné parkovisko.
Le Châtelet-sur-Sormonne

Poloha

Obec má rozlohu 9,85 km². Najvyšší bod je položený 376 m n. m. a najnižší bod 163 m n. m.

Obyvateľstvo

Počet obyvateľov obce je 168 obyvateľov (2009).
Graf vývoja obyvateľstva:
Zdroje: INSEE
Dormelles

Poloha

Obec má rozlohu 13,02 km². Najvyšší bod je položený 136 m n. m. a najnižší bod 62 m n. m.

Obyvateľstvo

Počet obyvateľov obce je 864 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jaroslav Melišek

Jaroslav Melišek (* 18. december 1965, Bratislava) je zakladateľom hokejbalu na Slovensku a vo svete. V roku 1985 založil asociáciu hokejbalových klubov, ktorá od roku 2012 nesie názov WBHF - Svetová hokejbalová federácia, tá je organizátorom vrcholných svetových hokejbalových podujatí ako sú majstrovstvá sveta a kontinentálnych majstrovstiev a pohárov. Usporiadal vôbec prvé Majstrovstvá Európy v hokejbale 1995 a prvé Majstrovstvá sveta v hokejbale 1996, ktoré sa konali v Bratislave na štadióne Ondreja Nepelu. Od roku 1996-2012 bol viceprezidentom ISBHF (Medzinárodná hokejbalová federácia). Tu získal dve najvyššie ocenenia - Award of excelent a Award of development. Po rozkoloch v tejto federácii sa vrátil do svojej starej federácie a spolu s Domenicom DiGironimom (Kan.) a Chrissom Housserom (USA) spustili nový projekt - World Ball Hockey Federation so štartom v auguste 2012 na Niagarských vodopádoch (Spojené štáty).
Ingress

Príbeh

Jedného dňa sa na Zemi začali objavovať záhadné miesta, Portály, kde sa vytvára tajomná energia XM (eXotická hMota). Tá sa hromadí poväčšinou okolo portálov, ktoré hráči majú obsadzovať. Veľmi hmlisto definovaným pôvodom energie a portálov je popis, že pochádza od mimozemskej civilizácie, ktorá sa v hre popisuje ako Tvarovači (Shapers). Autori však nič podrobnejšie k nim neuvádzajú a pre samotný príbeh a hru je bližší popis zbytočný.
Z pohľadu príbehu sa ľudia delia na dve skupiny: Osvietených (Enlightened) a Odporcov (Resistance). Každý nový hráč si môže podľa ľubovôle zvoliť svoju "stranu". Osvietení veria, že energia a portály sú priateľskou pomocou Tvarovačov, ktorí nám chcú pomôcť v rozvoji, pokroku a povýšiť ľudskú rasu na vyššiu úroveň bytia. Odporcovia naproti tomu zastávajú konzervatívny a skeptický názor, nechcú aby mimozemšťania zasahovali do vývoja ľudstva, pretože hrozí, že nás chcú ovládnuť a zotročiť. Oba názorové tábory sa stretávajú pri boji o ovládnutie portálov.

Spôsob hrania

Na hru sa používajú skenery (typicky mobilné telefóny), pomocou ktorých je hráč prihlásený do databázy hry, mapuje svet hry okolo, hľadá energiu, portály, artefakty do inventára a pod. Na mape sa objavujú portály (podobajú sa tryskajúcim gejzírom). Energia sa typicky objavuje v tesnom okolí portálov, ale nielen tam. Hráč má za úlohu túto energiu zbierať tým, že sa fyzicky priblíži k miestu jej výskytu (jeho perimeter má priemer cca 40 m). Portály majú tri farby: zelenú, modrú a sivú podľa toho, či sú už obsadené Osvietenými, Odporcami alebo ešte neobsadené. Portály bez rezonátorov sú neobsadené. Na obsadenie je potrebné, aby hráč vypustil na neho aspoň jeden Rezonátor. Ak je už portál obsadený, hráč ho musí najprv neutralizovať (zničením protivníkových rezonátorov a módov) pomocou zbrane XMP Burster (Puška na pulzy exotickej hmoty). Portály obsadené jednou stranou sa môžu spájať do triagonálnych polí a svoju energiu a ochranu tak naďalej zvyšovať. Čím je však vzdialenosť portálov navzájom od seba väčšia, tým je potrebné viac energie na ich prepojenie. Kľúč k portálu sa získa pri hacknutí daného portálu.

Popularita

Betaverzia hry bola prvýkrát uvoľnená v obmedzenej verzii 15. novembra 2012. V máji 2013 mala už viac ako pol milióna hráčov a počet rastie geometrickým radom. Frakcia z Massachusettského technologického inštitútu usporiadala celoškolskú akciu na uctenie pamiatky Seana Colliera, policajta zastreleného v 2013 pri Bostonskom maratóne. Umiestnili svoje dva obsadené portály vedľa seba ako virtuálny pomník na mieste jeho smrti. 1. septembra 2013 sa hráči z Izraela, Cypru, Turecka a Rumunska spojili a vytvorili oblasť, ktorá bola venovaná pamiatke tých, ktorí zomreli pri tragédii Strumy vo februári 1942 (potopenie lode s 800 židovskými utečencami) a obrazec mal tvar virtuálneho pomníka.
Rohožnícky potok

Rohožnícky potok je potok na Záhorí, vo východnej časti okresu Malacky. Je to pravostranný prítok Rudavky, meria 6,7 km a je tokom V. rádu.

Prameň

Pramení v Malých Karpatoch, v podcelku Pezinské Karpaty, v časti Biele hory, na severnom svahu Horného vrchu (643,1 m n. m.) v nadmorskej výške okolo 425 m n. m.
Mont-Disse

Poloha

Obec má rozlohu 5,35 km². Najvyšší bod je položený 264 m n. m. a najnižší bod 125 m n. m.

Obyvateľstvo

Počet obyvateľov obce je 79 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Orchamps

Poloha

Obec má rozlohu 9,92 km². Najvyšší bod je položený 267 m n. m. a najnižší bod 206 m n. m.

Obyvateľstvo

Počet obyvateľov obce je 1 043 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bagnols-les-Bains

Poloha

Obec má rozlohu 2,4 km². Najvyšší bod je položený 1 145 m n. m. a najnižší bod 898 m n. m.

Obyvateľstvo

Počet obyvateľov obce je 233 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Fargues-sur-Ourbise

Poloha

Obec má rozlohu 44,16 km². Najvyšší bod je položený 175 m n. m. a najnižší bod 89 m n. m.

Obyvateľstvo

Počet obyvateľov obce je 367 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Jiří Šlitr

Životopis

Študoval na Gymnáziu v Jilemnici a neskôr prestúpil na Gymnázium F. M. Pelcla v Rychnove nad Kněžnou. Spoluzaložil Czechoslovak Dixieland Jazz Band, hrával s Akord clubom, kde sa zoznámil s Jiřím Suchým; najvýznamnějšie je však jeho pôsobenie v divadle Semafor. Jiří Šlitr bol vyštudovaný právnik (titul JUDr.), právnickému povolaniu sa však nikdy nevenoval, snáď ale preto ho tiež občas  prezývali Doktor klavír (odtiaľto potom pravdepodobne pochádza aj názov Dr.Matrace). Bol aj veľmi dobrý maliar a grafik.
Spolu s Jiřím Suchým vytvoril tvorčiu a hereckú dvojicu, ktorá svojimi pesničkami a hrami významne ovplyvnila v Česku hudbu a divadlo 60. rokov 20. storočia a začala éru malých scén.
Po štúdiu práv sa okrem výtvarnej činnosti venoval hudbe. Skladal piesne, vystupoval v kabaretoch, ako pianista pôsobil v Laterne magike. V roku 1959 založil spoločne s Jiřím Suchým divadlo Semafor, pre ktoré skladal piesne, scénicku hudbu (Člověk z půdy, Zuzana je sama doma, Šest žen Jindřicha VIII.) aj muzikál (Dobře placená procházka). Úspešne využíval svoju schopnosť komediálnej štylizácie herca-amatéra (Jonáš a tingltangl, Ďábel z Vinohrad ai.). Autorsky a herecky sa podieľal na filmoch (Bylo nás deset, Kdyby tisíc klarinetů, Zločin v šantánu). Z hudobných nahrávok vyniká album Jonáš a dr. Matrace.
Bol známym milovníkom mladých slečien, s ktorými sa skoro rozchádzal. Posledná z nich zomrela spolu s Jířím Šlitrom, 26. decembra 1969, na otravu svietiplynom.  Dodnes nie je jasné, či išlo o nešťastnú náhodu alebo o vraždu a samovraždu. Jiří Šlitr je pochovaný na Vinohradskom cintoríne v Prahe.
Villiers-sous-Praslin

Poloha

Obec má rozlohu 8,42 km². Najvyšší bod je položený 242 m n. m. a najnižší bod 175 m n. m.

Obyvateľstvo

Počet obyvateľov obce je 76 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE